cyanic-selkie/wikianc huggingface dataset:
Κράτος του Τευτονικού Τάγματος
Εξωτερικοί σύνδεσμοι
Κατηγορία:Σταυροφορικά κράτη * Τευτονικο Ταγμα Κατηγορία:Βόρειες Σταυροφορίες Κατηγορία:Ιστορία των Κρατών της Βαλτικής Κατηγορία:Ιστορία της Λιθουανίας (1219-1569) Κατηγορία:Βασίλειο της Πολωνίας Κατηγορία:Ιστορία της Πρωσίας Κατηγορία:Μεσαιωνική Εσθονία Κατηγορία:Μεσαιωνική Λετονία Κατηγορία:13ος αιώνας στην Εσθονία Κατηγορία:14ος αιώνας στην Εσθονία Κατηγορία:15ος αιώνας στην Εσθονία Κατηγορία:16ος αιώνας στην Εσθονία Κατηγορία:13ος αιώνας στη Λετονία Κατηγορία:14ος αιώνας στη Λετονία Κατηγορία:15ος αιώνας στη Λετονία Κατηγορία:16ος αιώνας στη Λετονία Κατηγορία:13ος αιώνας στην Πρωσία Κατηγορία:14ος αιώνας στην Πρωσία Κατηγορία:15ος αιώνας στην Πρωσία Κατηγορία:16ος αιώνας στην Πρωσία
New Epsilon TV
Το Νέο Epsilon TV (στυλιζαρισμένο ως E) είναι ελληνικός ιδιωτικός τηλεοπτικός σταθμός περιφερειακής εμβέλειας της Αττικής, με έδρα το Περιστέρι και ανήκει στον διαφημιστή και επιχειρηματία Φίλιππο Βρυώνη.
Από το Πάσχα του 2021, τόσο το Νέο Epsilon, όσο και το κοινής ιδιοκτησίας Extra Channel, αποτελείται το πρόγραμμα τους αποκλειστικά από εκπομπές τηλεπωλήσεων, ενώ δεν περιλαμβάνει καθόλου ψυχαγωγικό πρόγραμμα, με αποτέλεσμα να χαρακτηριστούν ως "κανάλια ζόμπι", έχοντας ανάλογο ολόιδιο ανταγωνίσιμο πρόγραμμα.
Τα Αθηναϊκά κανάλια Extra και New Epsilon, αλλά και το New Epsilon Θεσσαλονίκης, διατηρούνται, είτε για να εξαγοραστούν είτε να διεκδικήσουν μελλοντικά, περιφερειακές άδειες στην Αττική και στην Κεντρική Μακεδονία αντίστοιχα, ή πανελλαδικές θεματικές άδειες (κάτι που ισχύει και για δεκάδες άλλους σταθμούς, τόσο στην Αττική, όσο και την επαρχία). Από το 2021 υπάρχουν φήμες ότι διάφορα ονόματα επιχειρηματιών και δημοσιογράφων θα αναλάβουν τα συγκεκριμένα κανάλια, όπως του Γιάννη Αλαφούζου και του Δημήτρη Μελισσανίδη, χωρίς οι σταθμοί να αλλάζουν προς το παρόν χέρια λόγω του υποβαθμισμένου προγράμματος, των υπερβολικών χρεών, της παραπλάνησης των τηλεπωλήσεων στην διαφημιστική αγορά και των λιγοστών θεματικών εκπομπών.
Σύγχυση και σύγκριση με το όνομα Epsilon
Το περιφερειακό Νέο Epsilon TV, ουδεμία σχέση έχει με το παλιό εθνικής εμβέλειας, καθότι είναι διαφορετικές εταιρίες. Το πρώτο ανήκει στην Star Ελληνική Ραδιοτηλεοπτική Α.Ε. και το δεύτερο στην Ραδιοτηλεοπτική Α.Ε., όπου μετά την πώληση του δεύτερου που μετεξελίχθηκε στο Open Beyond, ο Φίλιππος Βρυώνης, πήρε το όνομα και τα σήματα του παλιού, μεταφέροντας τα στο Νέο Κανάλι το οποίο μετετράπη στο Νέο Epsilon TV. Βέβαια, λειτουργούν και άλλα κανάλια με τη χρήση του ονόματος του Epsilon αν και ιστορικά είναι παλαιότερα, το ένα στη Στερεά Ελλάδα με έδρα τη Λιβαδειά, το οποίο συνεργάζεται με το Time Channel Κεντρικής Μακεδονίας με έδρα το Ωραιόκαστρο Θεσσαλονίκης καθώς και το αμερικανικό συνδρομητικό κανάλι, τα οποία έκαναν αγωγή στο Νέο Epsilon, επειδή το Βοιωτικό κανάλι θεωρεί ότι το Αθηναϊκό του αντέγραψε παράτυπα το όνομα, ενώ το Αμερικανικό θεωρεί ότι αντέγραψε τα idents και το λογότυπο, τον πρώτο χρόνο λειτουργίας του το 2013, ως πανελλαδικής εμβέλειας.
Ιστορία
Το κανάλι ξεκίνησε την λειτουργία του το 1994 με το όνομα Star TV ή S.TV και ήταν κανάλι με πρόγραμμα τηλεπωλήσεων. Το 2008 μετονομάστηκε σε Shop TV, παραμένοντας στο ίδιο πρόγραμμα. Στις 15 Δεκεμβρίου του 2011, μετατρέπεται στην ελληνική έκδοση του Βρετανικού Body in Balance, προβάλλοντας πρόγραμμα γιόγκα. Στα τέλη του 2012 πωλείται στον ιδιοκτήτη του Extra 3, Φίλιππο Βρυώνη και από τις 25 Οκτωβρίου της χρονιάς εκείνης λειτουργεί με το όνομα Zoom TV προβάλλοντας ψυχαγωγικό πρόγραμμα. Από τις αρχές του 2013 εξέπεμψε από την ίδια συχνότητα το κανάλι GR TV του Μάκη Τριανταφυλλόπουλου, προβάλλοντας ενημερωτικό πρόγραμμα.
Το κανάλι μετέδωσε το διάστημα 2012-2014, τις εκπομπές που τις παρουσίασαν μεταξύ άλλων, ορισμένα μεγάλα ονόματα της ελληνικής τηλεόρασης, όπως ο δημοσιογράφος και ιδιοκτήτης του τότε καναλιού, Μάκης Τριανταφυλλόπουλος με την ιστορική δημοσιογραφική εκπομπή Κίτρινος Τύπος, η ηθοποιός Έλντα Πανοπούλου με την ψυχαγωγική εκπομπή Ο Παλιός είναι Αλλιώς, ο Κώστας Χαρδαβέλλας με την ιστορική εκπομπή έρευνας Αθέατος Κόσμος, η Ματθίλδη Μαγγίρα με την εκπομπή +Εργασία, ο Πέτρος Κουσουλός με την εκπομπή Ρεπορτάζ, ο Ιταλός σεφ Βισέντζο Ζάννι με την εκπομπή μαγειρικής Εγώ... ο Ένζο και ο Βισέντζο, ο Παναγιώτης Χριστοδουλάκης με την εκπομπή Περιβάλλον SOS, ο αστρολόγος Χρήστος Ντούβλης με την αστρολογική εκπομπή Τα αστέρια σπίτι σας, ο Γιώργος Πολυχρονίου με την ψυχαγωγική εκπομπή G Polywood, ο Στέφανος Χίος με την εκπομπή Μακελειό κ.ά.
Ορισμένα από τα προγράμματα του Zoom TV / GR μεταδόθηκαν και από άλλα επαρχιακά κανάλια τα οποία σε αντίθεση με το Αθηναϊκό, έχουν άδεια γενικού - ενημερωτικού σταθμού (Δέλτα Τηλεόραση Θράκης, Δίον Τηλεόραση (τότε με έδρα και εμβέλεια στην Πιερία), XTV νυν ATLAS TV Κεντρικής Μακεδονίας (τότε με εμβέλεια στην Χαλκιδική), TV10 Τρικάλων νυν FORMedia TV Θεσσαλίας, Κρήτη TV και Channel 4U νυν Νότος TV Ηρακλείου, Super B νυν ProNews Πάτρας, Ionian Channel, Corfu Channel, Star Δράμας νυν Star Βορείου Ελλάδος, ΕΝΑ Channel Καβάλας, Flash TV Κοζάνης, Μεσόγειος TV Μεσσηνίας, Κόσμος TV Ρόδου και Ίριδα Τηλεόραση Ρόδου, Astra TV Θεσσαλίας, Δίκτυο 1 Καστοριάς, Αρκαδική TV, ΟΡΤ Ηλείας, ΕΝΑ Τηλεόραση Κεντρικής Ελλάδας και Sitia TV Λασιθίου) εκ των οποίων ελάχιστα έχουν πάψει προ πολλού τη λειτουργία τους (Αρχιπέλαγος TV Λέσβου, Ζευς TV Νάξου, Max TV Αργολίδας και NTV Σερρών μετέπειτα Αμφίπολη).
Μάλιστα, ορισμένοι από αυτούς μετέδιδαν επί πολλές ώρες, τις εκπομπές του Αθηναϊκού, παραβιάζοντας το πρόγραμμα τους, μερικοί εκ των οποίων, να υποστούν πρόστιμα και συστάσεις από το ΕΣΡ, ενώ το ίδιο το Zoom, απαγορευόταν ρητά να προβάλλει ενημερωτικό πρόγραμμα, επειδή διέθετε καθαρά άδεια μη ενημερωτικού - ψυχαγωγικού σταθμού.
Στις 1 Αυγούστου 2014, το Zoom, αφού μεταφέρθηκε στις συχνότητες του Extra, μετονομάζεται σε AB Channel και προβάλλει στο μεγαλύτερο μέρος του τηλεπωλήσεις, καθώς και την αθλητική εκπομπή του Τάκη Τσουκαλά Άντε Γεια, η οποία το 2018 μετακόμισε στο Extra. Είχε προηγηθεί ανταλλαγή στις συχνότητες των δύο κοινής ιδιοκτησίας περιφερειακών καναλιών,  το οποίο χαρακτηρίστηκε ως «κόλπο γκρόσο» από τον ιδιοκτήτη Βρυώνη, εμφανίζοντας πρώτο το όνομα AB, από όλα τα περιφερειακά κανάλια της Αττικής. Αρκετά χρόνια αργότερα αποκαλύφθηκε από το ΕΣΡ, ότι η ονομασία AB Channel, σημαίνει Action Broadcast Channel.
Στις 4 Ιουνίου 2018, το AB μετονομάζεται σε Νέο Κανάλι ή New TV, αντιγράφοντας επίσης παράτυπα το όνομα του άλλοτε πανελλαδικής εμβέλειας New Channel, ενώ το λογότυπο του Νέου Καναλιού, ήταν σχεδόν ολόιδιο με το τότε πανελλαδικό Epsilon, σε άσπρο φόντο και κόκκινο το γράμμα, και εναλλάσσει τις συχνότητές του με αυτές του Extra εντάσσοντας τους Γιάννη Παπαγιάννη και Ανδριάνα Ζαρακέλη με το Αποκαλυπτικό Δελτίο και τον Γιώργο Τράγκα με την εκπομπή Ελεύθερος Σκοπευτής ενώ παράλληλα έπαιζε και τηλεπαιχνίδια κουίζ - απάτη, τα οποία κατόπιν καταγγελιών και μη συμμόρφωσης, διακόπηκαν τον Σεπτέμβριο, του ίδιου έτους.
Στις 31 Οκτωβρίου 2018 το κανάλι μετονομάζεται στο τωρινό Νέο Epsilon TV με μικρές αναβαθμίσεις στο πρόγραμμα του προσθέτοντας στο δυναμικό του την Αννίτα Πάνια με την ψυχαγωγική εκπομπή Annita Airlines (η οποία έναν χρόνο αργότερα αποχώρησε από τον σταθμό, για να πάει στο Open TV), την Φωτεινή Γεωργαντά με την ψυχαγωγική εκπομπή Μόνο για Σένα (που διακόπηκε γρήγορα λόγω χαμηλού budget και τηλεθέασης), καθώς και τους Μένιο Φουρθιώτη και Νανά Παλαιτσάκη, με τις εκπομπές Αποκαλυπτικά και Μένιος Live, οι οποίες διακόπηκαν έπειτα από παραβίαση σεβασμού της αξιοπρέπειας των συμμετεχόντων στους διαγωνισμούς που είχαν κάνει οι δύο εκπομπές. Όλες οι εκπομπές του Νέου Epsilon, οι οποίες προβλήθηκαν και από τους συνεργαζόμενους σταθμούς στην περιφέρεια, θεωρήθηκαν από το ΕΣΡ, ως κίτρινες και trash εκπομπές, με υπερβολικά χαμηλό budget, ενώ αργότερα διεκόπησαν οριστικά, για λόγους παραπλάνησης, παραβίαση χρόνου των τηλεπωλήσεων και χρήση άσεμνου λεξιλογίου.
Ο Φουρθιώτης που διετέλεσε διευθυντής προγράμματος και στο περιφερειακό κανάλι παρουσίασε ύστερα για μικρό διάστημα από τον Οκτώβριο του 2020 την εκπομπή Αποδείξεις Live και το δελτίο ειδήσεων με τίτλο E News τα οποία σταμάτησαν αιφνίδια λόγω της σύλληψης του όπως νωρίτερα οι περισσότερες και προαναφερόμενες εκπομπές ενώ πριν την σύλληψη, αποχώρησε από τον σταθμό η Νανά Παλαιτσάκη που αποφάσισε να αποσυρθεί από την δημοσιογραφία μετά από αρκετά έτη παρουσίας, και συνταξιοδοτήθηκε λόγω των προβλημάτων υγείας που αντιμετωπίζει.
Έκτοτε μέχρι και σήμερα το κανάλι διαθέτει πρόγραμμα τηλεπωλήσεων σε εικοσιτετράωρη βάση, ολόιδιο με τον αδελφό σταθμό Extra Channel και με το ομότιτλο κανάλι της Θεσσαλονίκης, ενώ από το 2022 και τα τρία κανάλια, είναι γενικότερα παρατημένα στην τύχη τους, με αποτέλεσμα να ενδιαφέρονται πολλοί επιχειρηματίες για την απόκτησή τους, με το Ε Θεσσαλονίκης, να κινδυνεύει να βάλει λουκέτο, λόγω παντελούς απουσίας προγράμματος, ενώ στο παρελθόν τα δύο Ε Αθηνών και Θεσσαλονίκης και με τις παλιές ονομασίες και μετέπειτα έπαιζαν ενημερωτικό πρόγραμμα, κάτι που απαγορεύεται, επειδή έχουν άδεια μη ενημερωτικού - ψυχαγωγικού σταθμού με το Ε Αθηνών να διακόπτει με απόφαση του ΕΣΡ προσωρινά τη λειτουργία του λόγω αυτής της παράβασης.
Από τον Μάιο του 2023 το Αποκαλυπτικό Δελτίο επέστρεψε στην τηλεοπτική συχνότητα του Extra Channel με παρουσιαστή τον Αντώνη Μυλωνάκη.
Ιστορικό του παλαιού Epsilon TV
Το Epsilon TV ξεκίνησε την λειτουργία του στις 11 Σεπτεμβρίου 2013, αντικαθιστώντας τον πολιτικό τηλεοπτικό σταθμό εθνικής εμβέλειας 902 TV που είχε αγοράσει ένα μήνα νωρίτερα από το KKE, εταιρεία συμφερόντων Φίλιππου Βρυώνη, με την προβολή αρχικά ενός μουσικού προγράμματος και μιας εκπομπής lifestyle. Από τον επόμενο μήνα, το κανάλι απέκτησε πλήρες πρόγραμμα με δελτία ειδήσεων, ψυχαγωγικές εκπομπές και προγράμματα τηλεμάρκετινγκ και την ένταξη στο ενεργητικό, του Μένιου Φουρθιώτη, της Ελεονώρας Μελέτη, του Γιώργου Καραμέρου και του Ευτύχη Μπλέτσα.
Το 2015, στο δυναμικό του Εpsilon, εντάχθηκαν και άλλα σημαντικά πρόσωπα της ελληνικής τηλεόρασης, όπως η Κατερίνα Καραβάτου και ο Κρατερός Κατσούλης (την επόμενη χρονιά αποσύρθηκαν λόγω κακής συνεργασίας, ενώ κατέθεσαν ασφαλιστικά μέτρα εναντίον του καναλιού, επειδή διέκοψε αιφνίδια την εκπομπή τους Έτοιμο το Πρωινό), η Ρούλα Κορομηλά (ανασύστησε μετά από πολλά χρόνια το Μπράβο Ρούλα), η Τατιάνα Στεφανίδου, ο Νίκος Ευαγγελάτος, η Κατερίνα Καινούργιου, η Ναταλία Γερμανού, η Χριστίνα Λαμπίρη, η Φαίη Μαυραγάνη, η Αννίτα Πάνια και η Αμαλία Κάντζου. Ενδιάμεσα πρόβαλλε και παλιές τηλενουβέλες μεξικάνικης παραγωγής.
Στις 11 Αυγούστου 2017, το Epsilon, πουλήθηκε από τον πρώην ιδιοκτήτη του Φίλιππο Βρυώνη στον επιχειρηματία Ιβάν Σαββίδη με τη συμφωνία να ανακοινώνεται και επίσημα 11 μέρες μετά.
Στις 2 Ιανουαρίου 2018 το πρόγραμμα του Epsilon εμπλουτίστηκε με την προσθήκη Κυπριακών σειρών και ξένων ταινιών και σειρών, ενώ στις 2 Φεβρουαρίου άλλαξε το λογότυπό του (στυλιζαρισμένο ως «epsilontv»), σηματοδοτώντας την νέα εποχή στο κανάλι που αναβαθμίστηκε ριζικά το πρόγραμμα, προσθέτοντας, περισσότερες ενημερωτικές και ψυχαγωγικές εκπομπές.
Τον Μάιο του 2018 εντάσσονται στο δυναμικό του υπό μετονομασία σταθμού ο Τζώνη Καλημέρης, η Άλκηστις Μαραγκουδάκη και η Κική Σιλβεστριάδου οι οποίοι αναλαμβάνουν τη γενική διεύθυνση (στη θέση του Μένιου Φουρθιώτη), τον συντονισμό του περιεχομένου προγράμματος (chief content officer) και της λειτουργίας της οντότητας (chief operations officer) αντίστοιχα ενώ στις 17 Σεπτεμβρίου μετονομάστηκε το κανάλι στο σημερινό OPEN.
Ωστόσο, το λογότυπο «E» παρέμεινε στις τηλεοπτικές οθόνες -σε περιορισμένη εμβέλεια σε Αττική, Κεντρική Μακεδονία, Ανατολική Μακεδονία-Θράκη, Κρήτη και Πελοπόννησο- όταν επτά ημέρες μετά από την αντικατάσταση του πανελλαδικού Epsilon από το OPEN, το New TV μετονομάστηκε σε Νέο Epsilon.
Επίγεια Ψηφιακά και Συνδρομητικά
Ο σταθμός έχει περιφερειακού - μη ενημερωτικού χαρακτήρα άδεια, και η εμβέλεια του επιτρέπεται μόνο για τις περιοχές της Αττικής, του Αργοσαρωνικού και της Νότιας Εύβοιας. Το κανάλι μεταδίδεται επίγεια ψηφιακά, στην Αττική μέσω της Digea. Παρόλα αυτά είναι διαθέσιμος και στους συνδρομητές της COSMOTE TV (Θέση 652).
Συνεργασίες και εμβέλεια εκτός Αττικής
Δύο κανάλια σε Κεντρική Μακεδονία και Κρήτη, με την ονομασία a.Epsilon και έδρες σε Θεσσαλονίκη και Ιεράπετρα αντίστοιχα μεταδίδουν σχεδόν σε εικοσιτετράωρη βάση το πρόγραμμα του New Epsilon TV, πράττοντας σύμβαση συνεργασίας και λειτουργώντας ως κανάλια - παραρτήματα, κάτι που βάσει του ΕΣΡ, είναι νομικά και συνταγματικά παράνομο.
Το πρώτο λειτουργεί ως συνέχεια του μουσικού - ψυχαγωγικού καναλιού Astra TV (καμία σχέση με το ομώνυμο τηλεοπτικό κανάλι της Μαγνησίας) και μετέπειτα Πανόραμα TV χαρακτηριζόμενο και σήμερα από το πρόγραμμα του ως «κανάλι ζόμπι», προβάλλοντας τηλεπωλήσεις από επιχειρήσεις που δραστηριοποιούνται στη Βόρεια Ελλάδα, αλλά και Αθηναϊκές τηλεπωλήσεις ενώ τις εορτές (Χριστούγεννα, Πάσχα κ.ά.), προβάλλει κονσέρβα, από το αρχείο των προκατόχων του και το δεύτερο ως συνέχεια του Τηλεκρήτη διαθέτοντας εξαρχής άδεια γενικού ενημερωτικού χαρακτήρα σε αντίθεση με των Αθηνών και της Θεσσαλονίκης.
Αυτά τα κανάλια την περίοδο 2012-2013 ξεκίνησαν συνεργασία με το αδερφό Extra Channel με το πρώτο μόνο να μετονομάζεται σε Extra Thessaloniki καθώς το δεύτερο διατήρησε την αρχική του ονομασία ενώ με την αντικατάσταση του AB Αθηνών στο Νέο Κανάλι τον Ιούνιο του 2018 μετονομάστηκαν εκ νέου σε New TV Thessaloniki και Νέο Κανάλι Κρήτης αντίστοιχα διακόπτοντας τη συνεργασία με το Extra και μετά από τέσσερις μήνες και έκτοτε και τα τρία μαζί λειτουργούν με την ονομασία a.Epsilon. Ωστόσο, από τον Νοέμβριο του 2020 το AE Thessaloniki συνεργάζεται και τυπικά με το Αθηναϊκό βάσει νέας σύμβασης εγκεκριμένη από το ΕΣΡ.
Μέχρι τις αρχές του 2022 μεταδιδόταν και στην Ανατολική Μακεδονία και τη Θράκη μέσω του a.Epsilon του Νομού Δράμας που αποτελεί συνέχεια του TVΔ και μετονομάστηκε σε EΔ (Έψιλον Δράμας ή Έψιλον Δέλτα) το οποίο επανήλθε στο δικό του πρόγραμμα ενώ τα προηγούμενα χρόνια αναμετέδιδε τα προγράμματα του Extra Channel και του ΑΡΤ όπως αντίστοιχα με το Νέο Epsilon/AE Channel Κρήτης, και στην Πελοπόννησο μέσω του a.NET Μεσσηνίας γνωστό ως Νότια Ελληνική Τηλεόραση με έδρα την Καλαμάτα, με τον οποίον συνεργαζόταν όταν ακόμη υπήρχε το πανελλαδικό Epsilon από τον Ιανουάριο μέχρι τον Οκτώβριο του 2015 και επανήλθε το 2018 με τη μεταφορά του Epsilon στο Νέο Κανάλι. Ως ΝΕΤ ξεκίνησε να εκπέμπει το 1993 καλύπτοντας την Μεσσηνία και τους γειτονικούς νομούς ενώ στα τέλη του 2022 σταμάτησε οριστικά τη λειτουργία του με αποτέλεσμα να αποχωρήσει από τον "πίνακα" της Digea. Αντίστοιχα και το Ηλέκτρα TV Κορινθίας, που επίσης συνεργαζόταν με το Νέο Epsilon σταμάτησε οριστικά τη λειτουργία του με αποτέλεσμα να αποχωρήσει και αυτό από τον "πίνακα" της Digea.
Τέλος, στην Κύπρο, μερικά προγράμματα του σταθμού μετέδιδαν και οι σταθμοί παγκύπριας εμβέλειας με έδρα και κεντρικές εγκαταστάσεις στη Λεμεσό Capital TV και Plus TV (ο οποίος διαθέτει υποκατάστημα στη Λευκωσία και είχε παρόμοιο λογότυπο με το Epsilon), οι οποίοι έχουν πράξει σύμβαση για συνεργασία και με το πρώην πανελλαδικό Epsilon, αλλά τα τελευταία χρόνια έχουν εντελώς αυτόνομο πρόγραμμα, και εξάρτηση από τα Ελληνικά Νέο Epsilon και Extra, με το μόνο τους κοινό να είναι οι τηλεπωλήσεις.
Φυσιογνωμία
Το κανάλι, διαθέτει άδεια μη ενημερωτικού περιεχομένου, και προέβαλλε ενημερωτικό πρόγραμμα (βάσει ελληνικής νομοθεσίας απαγορεύεται). Ως εκ τούτου, τον Σεπτέμβριο του 2015, το ΕΣΡ επέβαλλε πρόστιμο 15.000 ευρώ στο κανάλι, καθώς έκρινε ότι μόνο μια φορά μπορεί να γίνει η δήλωση «φυσιογνωμίας προγράμματος» ενός σταθμού, βάσει του νόμου 3592/2007. Στις 24 Ιουνίου 2019 κάλεσε σε απολογία τον σταθμό, για συνέχιση παράβασης της νομοθεσίας περί φυσιογνωμίας του.
Πριν την σύλληψη του Φουρθιώτη, το κανάλι με την σημερινή του ονομασία, διέθετε δελτίο ειδήσεων και ψυχαγωγικές εκπομπές, κάτι που σύμφωνα με τον νόμο απαγορεύεται, επειδή έχει άδεια μη ενημερωτικού ψυχαγωγικού χαρακτήρα. Επίσης, σύμφωνα με την διάταξη του ΕΣΡ, το Epsilon TV, και οι συνεργαζόμενοι τηλεοπτικοί σταθμοί του, έχουν κατά επανάληψη κατηγορηθεί για ενδεχόμενη παραβίαση των διατάξεων περί της μη αποστολής εκζητηθέντων στοιχείων, και πιθανή παραβίαση διατάξεων περί δικτύωσης, και από τον Οκτώβριο του 2018, συνεχίζει να εκπέμπει το πρόγραμμα του, στην Κεντρική Μακεδονία, την Πελοπόννησο, την Κρήτη και την Ανατολική Μακεδονία-Θράκη, μέσα από τοπικά κανάλια δορυφόρους που ονομάζονται «E» και αναμεταδίδουν τον σταθμό σε εικοσιτετράωρη βάση ενώ δεν έχουν δικό τους διακριτικό τίτλο και χρησιμοποιούν παραλλαγές του Epsilon TV. Οι συγκεκριμένοι τηλεοπτικοί σταθμοί, μαζί με το Epsilon TV Αττικής κλήθηκαν σε απολογία από το ΕΣΡ για «απουσία αυτονόμου προγράμματος» και «παράνομη αναμετάδοση προγράμματος» ενώ μόνο το Αθηναϊκό κανάλι παραπέμπεται και για «εκπομπή κατά τρόπο που προσήκει σε σταθμό εθνικής εμβέλειας».
Επικρίσεις
Στις 31 Οκτωβρίου 2018, ο ιδιοκτήτης των σταθμών Extra Channel και Νέο Epsilon Φίλιππος Βρυώνης, έκανε ξανά το «ηλίθιο» και «ανούσιο κόλπο γκρόσο» δίνοντας εντολή στον πάροχο της Digea, να μετονομάσει το δεύτερο κανάλι και τους αδελφούς σταθμούς σε Αττική, Κεντρική Μακεδονία, Ανατολική Μακεδονία-Θράκη και Κρήτη, στο «AE Channel», με κύριο στόχο να εμφανίζονται πρώτα σε ορισμένους δέκτες, παροτρύνοντας κυρίως τους ηλικιωμένους να αγοράζουν προϊόντα από τον σταθμό του, κάτι που γνωστοποιήθηκε και από τη ραδιοτηλεοπτική αρχή, ενώ αντίστοιχα ο ιδιοκτήτης έχει μπερδέψει αλφαβητικά το Extra με το Epsilon, με αποτέλεσμα το Extra να εμφανίζεται στην πρώτη συχνότητα των περιφερειακών Αττικής και το Νέο Epsilon στην δεύτερη συχνότητα των περιφερειακών Αττικής. Παρόμοια περίπτωση, υπάρχει και στην COSMOTE TV, η οποία ενέταξε το Νέο Epsilon, με το όνομα «α.Epsilon». Ωστόσο, από τις 3 Σεπτεμβρίου 2021, η Digea, κατόπιν αλλαγής συχνοτήτων λόγω απονομής φάσματος των 700 MHz στις εταιρείες κινητής τηλεφωνίας αποφάσισε να εντάξει και τα δύο κανάλια του Βρυώνη στον ίδιο δίαυλο, ταξινομώντας όλα τα περιφερειακά της Αττικής, σε αλφαβητική σειρά:
Στις 4 Αυγούστου 2021 και για λίγες μέρες, και τα 6 κανάλια του Βρυώνη, δεν εξέπεμπαν καθόλου πρόγραμμα, για άγνωστους μέχρι στιγμής λόγους, μεταδίδοντας μονάχα μαύρη εικόνα ή test card. Ωστόσο επέστρεψαν ενώ το Epsilon Θεσσαλονίκης προέβαλε πρόγραμμα για λίγο διάστημα σε αναλογία wide (4:3) μέχρι την επαναφορά του σε 16:9.
Δυο χρόνια πριν, το ΕΣΡ επέβαλε διαγραφή από το μητρώο της αρχής στα 2 εκ των 6 καναλιών του επιχειρηματία, στα Epsilon Λασιθίου και Δράμας, καθώς όντας με τις προηγούμενες τους ονομασίες ως Τηλεκρήτη και ως TV Δέλτα αντίστοιχα είχαν διακόψει προσωρινά τη λειτουργία τους, το πρώτο από τις 26 Οκτωβρίου 2016 μέχρι την 1η Οκτωβρίου του 2018 και το δεύτερο από τις 22 Μαρτίου μέχρι την 1η Ιουνίου 2018 λόγω χρωστούμενων ενοικίων στην πάροχο εταιρεία Digea καθώς βάσει νόμου έπρεπε να λειτουργούν αδιάλειπτα. Ωστόσο συνεχίζουν να εκπέμπουν καθώς οι ιδιοκτησιακοί φορείς των καναλιών έχουν κάνει προσφυγή για να συνεχιστεί και τυπικά η λειτουργία τους, είτε με τις παλιές είτε με τις τωρινές τους ονομασίες παρότι παραβιάζουν κάθετα και ρητά την ραδιοτηλεοπτική νομοθεσία.
Διαφημιστική Παραπλάνηση
Τα κανάλια του Βρυώνη, κατηγορήθηκαν στο παρελθόν, από τον ιδιοκτήτη της ιταλικής εταιρίας μόδας Versace, καθώς ο ίδιος ο Βρυώνης, χρησιμοποιούσε την επωνυμία του, για την προώθηση και πώληση προϊόντων στην Ελλάδα και την Κύπρο, χωρίς την άδεια και συγκατάθεση του, προσελκύοντας διάφορα πρόσωπα της εγχώριας showbiz για να τα διαφημίσουν, προκειμένου να προσελκύσουν το καταναλωτικό κοινό, παραπλανώντας το να τα αγοράσει, σε αστείες τιμές. Παρόμοια κίνηση, έκαναν και οι υπεύθυνοι της Τουρκικής εταιρίας Kumtel, η οποία πουλάει στην χώρα τις γνωστές σόμπες και τα ηλεκτρικά καλοριφέρ.
Σημειώσεις
<references group="σ" />
Εξωτερικοί σύνδεσμοι
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική) Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2018
Αναφορά της Βέρμαχτ
Η Αναφορά της Βέρμαχτ (γερμανικά: Wehrmachtbericht, «Αναφορά των Ενόπλων Δυνάμεων», συντομογραφία WB) ήταν ημερήσια ραδιοφωνική εκπομπή του Γ' Ράιχ, η οποία ενημέρωνε τους ακροατές για την εξέλιξη των πολεμικών επιχειρήσεων της Βέρμαχτ στα διάφορα θέατρα που πολεμούσε, αλλά και εν γένει των στρατιωτικών τεκταινόμενων εντός και εκτός Ναζιστικής Γερμανίας. Η πρώτη Αναφορά της Βέρμαχτ εκφωνήθηκε την 1η Σεπτεμβρίου 1939, όταν η Ναζιστική Γερμανία εισέβαλε στην Πολωνία, και η τελευταία στις 9 Μαΐου 1945, μία ημέρα μετά την υπογραφή της άνευ όρων συνθηκολόγησης του Γ' Ράιχ. Από το 1940 και εξής, η μνεία ονόματος κάποιου στρατιώτη στην Αναφορά της Βέρμαχτ καθιερώθηκε ως ξεχωριστό είδος στρατιωτικής ηθικής διάκρισης.
Υπόβαθρο
Η ενημέρωση των πολιτών για τις πολεμικές εξελίξεις στις οποίες εμπλεκόταν η Γερμανία δεν ήταν πρωτοβουλία του Γ' Ράιχ. Οι πρώτες κινήσεις προς τη λαϊκή πληροφόρηση χρονολογούνται από τον ύστερο 19ο αιώνα, στην πρόσφατα ενοποιημένη Γερμανική Αυτοκρατορία, στον πρώτο της μεγάλο πόλεμο, τον Γαλλοπρωσικό πόλεμο του 1870/71. Ο Στρατός δεν είχε οργανωμένο σύστημα διανομής ειδήσεων, αλλά εξέδιδε ανακοινωθέντα στις εφημερίδες με τη συνεργασία και της Αστυνομίας. Σε αντίθεση με την μορφή της Αναφοράς της Βέρμαχτ, το πρώιμο αυτό ειδησεογραφικό σύστημα δεν είχε ροπή προς την προπαγάνδα. Τα ανακοινωθέντα δεν μετέδιδαν ψευδείς ειδήσεις, αλλά υποχρεούνταν να αποκρύπτουν γεγονότα που θα μπορούσαν να προσφέρουν πληροφορίες στην αντίπαλη πλευρά.
Αλλά και στον Α' Παγκόσμιο Πόλεμο αναδύθηκε παρόμοια ανάγκη, που έχει αποδοθεί στον ολοκληρωτικό χαρακτήρα που προσέλαβε. Σχεδόν 45 έτη μετά από τον Γαλλοπρωσικό πόλεμο, οι πλέον υψηλόβαθμοι αξιωματικοί της στρατιωτικής ηγεσίας τάχθηκαν υπέρ της δημιουργίας μιας οργανωμένης ειδησεογραφικής οντότητας, πρόταση η οποία διατυπώθηκε τη δεύτερη μόλις ημέρα του πολέμου από τον Αρχιστράτηγο Χέλμουτ φον Μόλτκε. Η υπηρεσία αυτή (ο Μόλτκε την αποκάλεσε Pressedienst) ελεγχόταν από τον στρατό και υπαγόταν στο τμήμα Κατασκοπίας και Αντικατασκοπίας. Οι ημερήσιες αυτές αναφορές, γνωστές ως «Αναφορά του Στρατού» (Heeresbericht) συγγράφονταν επισήμως σύμφωνα με τις βασικές αρχές του Γαλλοπρωσικού πολέμου. Σύμφωνα με μία από αυτές τις αναφορές, «δεν μπορούμε πάντοτε να σας τα λέμε όλα, αλλά αυτά που σας λέμε, είναι αληθή». Έχει ωστόσο επισημανθεί πως υπήρχε η τάση υποκειμενικής παρουσίασης των γεγονότων, οπότε οι ανωτέρω ισχυρισμοί ήταν σε κάποιο βαθμό αναληθείς.
Β' Παγκόσμιος Πόλεμος
Κατά τον Β' Παγκόσμιο Πόλεμο, η μορφή του πολεμικού ανακοινωθέντος άλλαξε ριζικά με καινοτομίες που εισήγαγε το εν πολλοίς βασισμένο στην προπαγάνδα ναζιστικό καθεστώς. Ως μέσο μαζικής ενημέρωσης και κοινής αποδοχής, μεταβλήθηκε από τους ναζί σε εργαλείο χειραγώγησης και παραπλάνησης του κοινού στο πάτριο έδαφος. Ο Γιόζεφ Γκέμπελς είχε άλλωστε ασχοληθεί εκτενώς τα χρόνια πριν τον πόλεμο με τις μεθόδους προπαγάνδας σε περίοδο πολέμου, σε συνεργασία με τον κατοπινό Στρατάρχη Βίλχελμ Κάιτελ. Μια από τις πιο σημαντικές διαφορές που παρουσίαζε η Αναφορά της Βέρμαχτ σε σχέση με τις ανάλογες αναφορές του Α' Παγκοσμίου Πολέμου ήταν το ότι μετέδιδε ειδήσεις σχετικά με τις επιχειρήσεις όχι μόνο του Στρατού, αλλά επίσης της Αεροπορίας και του Ναυτικού, όπως επίσης και για τις αεροπορικές επιδρομές των Συμμάχων στις πόλεις της Γερμανίας.
Η οργάνωση της συγγραφής και της έκδοσης της ημερήσιας Αναφοράς της Βέρμαχτ ήταν τεχνολογικά εκσυγχρονισμένη και πάνω απ' όλα εξαρτημένη από πρόσωπα. Ο Στρατός, που προετοιμαζόταν για πόλεμο ήδη από τη δεκαετία του 1930, προσανατολιζόταν στην προπαγανδιστική (όχι ενημερωτική) χρήση των πολεμικών της ανακοινωθέντων. Το πρώτο συγκεκριμένο βήμα προς αυτή την κατεύθυνση έγινε τον Μάρτιο του 1939, λίγους μήνες πριν την εισβολή στην Πολωνία, με την ίδρυση του τμήματος «Προπαγάνδα των Ενόπλων Δυνάμεων» (Wehrmachtpropaganda) που υπαγόταν με τη σειρά του στο Επιτελείο Επιχειρήσεων των Ενόπλων Δυνάμεων (Wehrmachtführungsstab) υπό τον Στρατηγό Άλφρεντ Γιοντλ. Η σύνταξη της Αναφοράς της Βέρμαχτ εντασσόταν ανάμεσα στα άλλα καθήκοντα του τμήματος και δεν είχε την αποκλειστικότητα των ενεργειών του. Το ανωτέρω τμήμα βρισκόταν από την 1η Απριλίου 1939 ως τον Μάιο του 1945 υπό την ηγεσία του επιτελικού αξιωματικού Χάσο φον Βέντελ.
Η συλλογή των πληροφοριών για τις μάχες στο μέτωπο είχε ανατεθεί σε ειδικά εκπαιδευμένους άνδρες των Propagandakompanien (PK), ή «Λόχων Προπαγάνδας», που προσκολλούνταν σε μάχιμες μονάδες. Τους Λόχους Προπαγάνδας στελέχωναν κατά κύριο λόγο άτομα που στην πολιτική τους ζωή εργάζονταν ως δημοσιογράφοι. Το Γ' Ράιχ απαγόρευε την αυτόνομη συμμετοχή ιδιωτών, ίσως λόγω του φόβου πως δεν θα τηρούσαν τις προπαγανδιστικές αρχές που επιβάλλονταν. Οι άνδρες των PK ήταν εξοπλισμένοι με τελευταίας τεχνολογίας εξοπλισμό, όπως φορητές κάμερες και ασύρματους (μέγιστης εμβελείας ο υπερβαρύς, 9.000 μέτρα). Οι PK είχαν τη δική τους δομή και οργάνωση, ενώ δεν υπάγονταν σταθερά σε μονάδες, αλλά μετατίθεντο ανάλογα με τις ανάγκες του Στρατού. Η εργασία τους όμως άφηνε πολλές φορές τους στρατιώτες ασυγκίνητους. Μετά τον πόλεμο, ο Όττο Κάριους, ένας από τους κορυφαίους άσσους των αρμάτων έγραφε, λίγο καιρό αφότου συμμετείχε σε μια ηχογράφηση «στημένης» μάχης: ''«Θαυμάσαμε πόσο καλά προστέθηκαν στο Βερολίνο οι ήχοι της μάχης. Με δυσκολία μπορούσαμε να ξεχωρίσουμε τις φωνές μας μέσα στους πυροβολισμούς που ακούγονταν. Εξαιτίας αυτού του λόγου η αναφορά μας προξένησε όλα τα είδη γέλιου. Μετά από αυτήν την εμπειρία, ποτέ δεν ξαναπήρα στα σοβαρά κάποια αναφορά από το μέτωπο»''.
Τα ημερήσια κείμενα που συντάσσονταν με αυτό τον τρόπο από τους ανταποκριτές του Στρατού, του Πολεμικού Ναυτικού (Kriegsmarine) και της Πολεμικής Αεροπορίας (Luftwaffe) συμπτύσσονταν σε ένα κείμενο και υποβάλλονταν κατόπιν στον επικεφαλής του Επιτελείου Επιχειρήσεων των Ενόπλων Δυνάμεων, Στρατηγό Γιοντλ. Μετά τις διορθώσεις και την προσαρμογή του ύφους που προσέδιδε, ο Γιοντλ έστελνε με τη σειρά του το αναθεωρημένο κείμενο στον Αδόλφο Χίτλερ, που έδινε και την τελική έγκριση. Τέλος, το κείμενο παραδιδόταν στην τελική του μορφή στον υπεύθυνο του Τύπου και κατόπιν το περιεχόμενό του γνωστοποιούνταν στο κοινό. Το ραδιοφωνικό δελτίο των πολεμικών ανακοινωθέντων αναμεταδιδόταν κατά το μεσημέρι από την κρατική ραδιοφωνική υπηρεσία Großdeutscher Rundfunk, ξεκινώντας με τη φράση «Das Oberkommando der Wehrmacht gibt bekannt»—«Η Ανώτατη Διοίκηση των Ενόπλων Δυνάμεων γνωστοποιεί». Στη συνέχεια τα ανακοινωθέντα τυπώνονταν στα πρωτοσέλιδα των εφημερίδων και, ως γραπτά πλέον, διανέμονταν σε ολόκληρο το Ράιχ, στις χώρες-συμμάχους του Άξονα, στα κατεχόμενα εδάφη, αλλά και σε ουδέτερες χώρες (όπως η Ελβετία και η Σουηδία) και στη διάθεση των ειδησεογραφικών τους πρακτορείων. Συχνά μεταδίδονταν και έκτακτα δελτία («ειδικές αναφορές», Sondermeldungen) για εξέχοντα γεγονότα ή κρίσιμες τροπές του πολέμου (όπως για παράδειγμα, η συμμαχική Απόβαση της Νορμανδίας, στις 6 Ιουνίου 1944).
Για την αντικειμενικότητα των Αναφορών της Βέρμαχτ, ο Βέντελ υποστήριξε μεταπολεμικά πως ο ίδιος υπήρξε φιλαλήθης, και χαρακτήρισε τον προϊστάμενό του Γιοντλ «φανατικό της αλήθειας». Ο Γιοντλ διαμόρφωσε με απόρρητες διαταγές τον χαρακτήρα της εν λόγω αλήθειας: υπερπροβολή των επιτυχιών και διόγκωση των εχθρικών απωλειών, και από την άλλη πλευρά σύντομες μόνον αναφορές στις γερμανικές ήττες και απώλειες. Το τελευταίο κρινόταν απαραίτητο, έγραφε ο Γιοντλ, για να «ενσταλαχθεί στον γερμανικό λαό η απαραίτητη σκληρότητα» — αλλά παράλληλα με τον δικαιολογημένο φόβο, πως εκτενείς αναφορές στις γερμανικές ήττες όχι μόνο θα υπέσκαπταν το ηθικό του λαού, αλλά θα έδιναν όπλα προπαγάνδας στους εχθρούς της Γερμανίας.
Η Αναφορά της Βέρμαχτ εξελίχθηκε σε διάφορα στάδια κατά τον Β' Παγκόσμιο Πόλεμο, από τις αστραπιαίες νίκες της Γερμανίας ως την ολοκληρωτική ήττα το 1945. Έχει προταθεί η χρονολογική κατηγοριοποίηση των αναφορών σε 4 περιόδους:
Η Αναφορά της Βέρμαχτ ως διάκριση
Οι πρώτες αναφορές της Βέρμαχτ από το φθινόπωρο του 1939 ως την άνοιξη του 1940 ασχολούνταν περισσότερο με την εξέλιξη των επιχειρήσεων σε σχετικά υψηλή και ανώνυμη κλίμακα, αν και σπάνια αναφέρονταν τα ονόματα των υψηλόβαθμων στρατιωτικών που πρωταγωνιστούσαν στις επιχειρήσεις.
Στις 27 Απριλίου 1940, με νέες μεγάλης κλίμακας επιχειρήσεις στον ορίζοντα, ο Ανώτατος Διοικητής του Στρατού, Αρχιστράτηγος Βάλτερ φον Μπράουχιτς, καθιέρωσε την ονομαστική μνεία στην Αναφορά της Βέρμαχτ (γερμανικά: namentliche Nennung im Wehrmachtbericht ή Namensnennung im Wehrmachtsbericht) ως νέα, μη φορητή ηθική διάκριση των στρατιωτών που στο μέλλον θα ξεχώριζαν κατά τη διεξαγωγή των μελλονντικών επιχειρήσεων. Το διάταγμα είχε ως εξής:
Η μνεία στην Αναφορά της Βέρμαχτ, αν και δεν συνοδευόταν πάντα από κάποια διακριτή απονομή (το 1941 καθιερώθηκε η Πόρπη του Φύλλου της Τιμής για πολύ ειδικές κατηγορίες στρατιωτών που αναφέρονταν στην Αναφορά της Βέρμαχτ ή ανεξάρτητα στο «Φύλλο της Τιμής» (Ehrenblatt), έντυπο ονομαστικό κατάλογο που εξέδιδαν ξεχωριστά τα Όπλα της Βέρμαχτ). Πάντως, χάριζε μεγάλο κύρος και δημοσιότητα στον αναφερόμενο, ενώ για να επιβεβαιωθεί ο χαρακτήρας διάκρισης της μνείας, σημειωνόταν στον προσωπικό του φάκελο και το στρατιωτικό του βιβλιάριο. Στην Αναφορά της Βέρμαχτ έγινε ονομαστική μνεία σε 1631 άτομα συνολικά, από όλα τα όπλα του Στρατού, η πλειοψηφία των οποίων (832) ανήκε στον Στρατό Ξηράς. Ο πρώτος στρατιώτης που αναφέρθηκε μετά την έκδοση του διατάγματος του Μπράουχιτς ήταν ον Υπολοχαγός Βίτσιχ (Witzig) σε ειδική αναφορά της 10ης Μαΐου και ο τελευταίος ο Στρατάρχης Φέρντιναντ Σέρνερ, στις 8 Μαΐου 1945.
Περαιτέρω ανάγνωση
Κατηγορία:Μετάλλια, παράσημα και διακρίσεις της Ναζιστικής Γερμανίας Κατηγορία:Ναζιστική προπαγάνδα Α
Ισπανικό πρωτάθλημα ποδοσφαίρου ανδρών 2009-10
Το πρωτάθλημα της περιόδου 2009-10 ήταν το 79ο από την καθιέρωση της πρώτης κατηγορίας του Ισπανικού πρωταθλήματος. Πρωταθλήτρια αναδείχθηκε η Μπαρτσελόνα για 20η φορά στην ιστορία της. Θέση στο Champions League εξασφάλισαν επίσης η Ρεάλ Μαδρίτης, η Βαλένθια ΚΦ και η Σεβίλλη ΦΚ.
Αναφορές
Κατηγορία:Πριμέρα Ντιβιζιόν Κατηγορία:Εγχώρια ποδοσφαιρικά πρωταθλήματα 2009-2010
Κύπελλο Ελλάδας ερασιτεχνών ποδοσφαίρου 2007–08
Φάση ομίλων
Διεξάγονται μονοί αγώνες της μορφής νοκ-άουτ.
Σε αρκετές περιπτώσεις όπου υπήρχε μονός αριθμός ομάδων, μετά από κλήρωση κάποια ομάδα περνούσε στην επόμενη αγωνιστική απευθείας χωρίς αγώνα.
1ος όμιλος
ΦΓΣ Δοξάτου - Μέγας Αλέξανδρος Ηράκλειας 1-0
Κεραυνός Κρηνίδων - Βιστωνίδα 1-1, παρ. 2-1
Μέγας Αλέξανδρος Ιάσμου - Καππαδόκες 2-0
2ος όμιλος
ΠΑΙΚΟ Γουμένισσας - Φ.Α.Σ. Νάουσα 1-3
Νίκη Πολυγύρου - Φλώρινα 3-0
Α.Σ. Εδεσσαϊκός - ΠΑΟΔ 1-1, παρ.2-2, πεν 2-1
Νίκη Πολυγύρου - Α.Σ. Εδεσσαϊκός 1-0
Νίκη Πολυγύρου - Φ.Α.Σ. Νάουσα 3-0
3ος όμιλος
Α.Σ. Θεσπρωτός Ηγουμενίτσας - Α.Σ. Βολίς Κάτω Γαρούνας 2-2, πεν. 13-12
Οινόη - Φ.Σ. Κοζάνη 1-4
Πυρσός Γρεβενών - Α.Ο. Ανατολής 1-0
Α.Σ. Θεσπρωτός Ηγουμενίτσας - Πυρσός Γρεβενών 0-1
Φ.Σ. Κοζάνη - Πυρσός Γρεβενών 2-0
4ος όμιλος
ΑΣ Πυργετού - Μετέωρα Kαλαμπακας 5-0
Πανδαμασταϊκός - Γ.Σ. Θησέας Αγριάς 0-2
Γ.Σ. Θησέας Αγριάς - Α.Σ. Πυργετός 1-1, παρ.2-1
Γ.Σ. Θησέας Αγριάς - Α.Ο. Καρδίτσας 2-1
5ος όμιλος
Σκουφάς Κομποτίου - Απόλλων Πάργας 3-0
Βελούχι - Α.Ε. Μεσολογγίου 1-0
Αστέρας Ιτέας - Κιθαιρώνας 3-1
Σκουφάς Κομποτίου - Αστέρας Ιτέας 0-1
6ος όμιλος
Ταμυναϊκός - Α.Π.Σ. Κεραυνός Κερατέας 1-1, παρ. 2-1
Πανγυθεατικός - Παναργειακός 0-1
Ένωση Πανασπροπυργιακού-Δόξας - Ηρακλής Λεχαίου 2-1
Ταμυναικός - Ένωση Πανασπροπυργιακού-Δόξας 2-1
7ος όμιλος
Λειβαθώ - Απόλλων Πεταλιδίου 3-2
Τσιλιβή - Αχιλλέας Καμαρών 2-0
Πανηλειακός - Τσιλιβή 3-0
Λειβαθώ - Πανηλειακός 2-1
8ος όμιλος
Αναγόρας ΚΩ - Αγία Παρασκευή 2-4
Α.Ο. Μυκόνου - Α.Ο. Σαρωνικός Αίγινας 0-3 ά.α.
Α.Ε. Βαθύλλου - Διαγόρας Αγίας Παρασκευής ματαιώθηκε
* Η Μύκονος, ΑΕ Βαθύλλου και Διαγόρας Αγίας Παρασκευής παραιτήθηκαν
Α.Ο. Αγίας Παρασκευής - Α.Ο. Σαρωνικός Αίγινας 2-0
Α.Ο. Αγίας Παρασκευής - Δάφνη Χίου 6-0
* Η Δάφνη Χίου είχε περάσει και τις δύο πρώτες αγωνιστικές χωρίς να παίξει μετά από κλήρωση.
9ος όμιλος
Αετός Ανωγείων - Α.Ο. Επισκοπή Ρεθύμνου 1-1, παρ. 1-2
Ο.Φ. Ιεράπετρας - ΑΟ Χανίων 0-0, πεν. 7-8
ΑΟ Χανίων - Α.Ο. Επισκοπή Ρεθύμνου 2-1
Ενδιάμεση φάση
Από τους 9 νικητές ομίλων μετά από κλήρωση οι 7 προκρίθηκαν απευθείας και οι υπόλοιπες 2 παίξανε αγώνα πρόκρισης.
Φ.Σ. Κοζάνη - Γ.Σ. Θησέας Αγριάς 3-0
Προημιτελική φάση
Μέγας Αλέξανδρος Ιάσμου - Νίκη Πολυγύρου 0-1
Φ.Σ. Κοζάνη- Α.Σ. Αστέρας Ιτέας 0-1
Παναργειακός - Λειβαθώ 6-0
Ημιτελική φάση
Α.Σ. Αστέρας Ιτέας - Νίκη Πολυγύρου 1-2
Παναργειακός - ΑΟ Χανίων 0-0, πεν. 5-4
Τελικός αγώνας
Ο τελικός ορίστηκε για τις 31 Μαΐου του 2008.
Παναργειακός - Νίκη Πολυγύρου 0-0 κανονικός αγώνας, παράταση 3-0
Εξωτερικοί σύνδεσμοι
Κατηγορία:Εγχώρια ποδοσφαιρικά κύπελλα 2007-2008
Δρυ Λακωνίας
Το Δρυ είναι παραδοσιακός οικισμός του δήμου Ανατολικής Μάνης του νομού Λακωνίας. Σύμφωνα με την απογραφή του 2011, ο πληθυσμός του ανέρχεται στους 37 μόνιμους κατοίκους.
Γενικά και ιστορικά στοιχεία
Το χωριό είναι κτισμένο σε υψόμετρο 180 μέτρων επί λόφου κοντά στις ακτές του Μεσσηνιακού κόλπου. Η ονομασία του οφείλεται στο δέντρο δρυς (βελανιδιά) που υπάρχει στην περιοχή. Το 1618, σύμφωνα με υπόμνημα που συντάχτηκε από τον Πέτρο Μεδίκο με αποδέκτη τον Κάρολο του Νεβέρ, στο Δρυ κατοικούσαν 85 οικογένειες, ενώ κατά τη δεκαετία του 1850 ζούσαν στο χωριό 48 οικογένειες.
Διοικητικά, υπαγόταν κατά τα μέσα του 19ου αιώνα στον δήμο Μέσσης της επαρχίας Οιτύλου. Παρά τη μεταγενέστερη κατάργηση των δήμων συνέχισε να ανήκει στην επαρχία Οιτύλου μέχρι και το 1997, ενώ στη συνέχεια υπήχθη στον καποδιστριακό δήμο Οιτύλου. Από το 2011 ανήκει στον νεοσύστατο δήμο Ανατολικής Μάνης.
Εφέσια γράμματα
Με την ονομασία Εφέσια γράμματα φέρονται στην αρχαιολογία κάποιες συλλαβές ή λέξεις που οι περισσότερες εξ αυτών αν και κρίνονται ακατανόητες εντούτοις στην αρχαιότητα θεωρούνταν ιερές και μάλιστα με χαρακτήρα περισσότερο μαγικό. Οι συλλαβές αυτές ή λέξεις βρέθηκαν χαραγμένες στο βάθρο του μεγάλου αγάλματος της Αρτέμιδος της Εφεσίας που φυλασσόταν εντός του ομώνυμου ναού στην Έφεσο εξ ου και η ονομασία τους.
Τα εφέσια γράμματα σύμφωνα πάντα με τους ιστορικούς ερευνητές χαράσσονταν σε ξύλινες πινακίδες ή σε τεμάχια δέρματος τα οποία οι ιερείς τα κρεμούσαν στα πολυπληθή στήθη της Αρτέμιδος απ΄ όπου οι πιστοί στη συνέχεια παραλάμβαναν υπό μορφή σύγχρονου φυλαχτού. Σύμφωνα με την αρχαία παράδοση τα εφέσια γράμματα παρείχαν προστασία στους φέροντες αυτά κυρίως από νόσους ή άλλα κακά. Χρησιμοποιούνταν επίσης σε εξορκισμούς, καθώς και σε διάφορες περίεργες - μαγικές τελετές και πράξεις. Όπως δε σημειώνει και ο Πλούταρχος οι διάφοροι «μάγοι» της εποχής συνιστούσαν στους «δαιμονιζόμενους» ν' απαγγέλλουν τις λέξεις αυτές χαμηλόφωνα.
Τα Εφέσια γράμματα αποτελούσαν δύο σειρές - τύπους με τους οποίους αποδίδονταν κατά τις ακόλουθες σειρές: Τον πρώτο εκ των παραπάνω τύπων προσπάθησε να ερμηνεύσει ο Πυθαγόρειος φιλόσοφος Ανδροκύδης δίνοντας κατά σειρά την ακόλουθη ερμηνεία: "Σκότος - Φως - Γη - Τετράξ (το άφησε ανερμήνευτο) - Ήλιος - αληθής φωνή". Στο δεύτερο τύπο το αξιοπερίεργο είναι ότι χρησιμοποιούνται τα γράμματα του ελληνικού αλφαβήτου δύο φορές. Νεότεροι ερευνητές προσπάθησαν να δώσουν διάφορες ερμηνείες με διάφορους και ποικίλους τρόπους, χωρίς όμως να βρεθεί μια αξιόλογη ερμηνεία.
Μαρτυρείται επίσης ότι πολλοί ήταν οι διάφοροι μάντεις και ψευδοπροφήτες και διάφοροι αγύρτες που κατά την αρχαιότητα εκμεταλλεύονταν την ευπιστία των αφελών εξορκίζοντας αυτούς με τα παραπάνω εφέσια γράμματα, ή ακόμα και με άλλες λέξεις, πουλώντας και διάφορα περίαπτα δήθεν προερχόμενα από τον ναό της Αρτέμιδος της Εφεσίας. Το δε εμπόριο επ΄ αυτού φέρεται να είχε ιδιαίτερη εξάπλωση καθιστώντας έτσι την ίδια την πόλη της Εφέσου κέντρο μαγείας της αρχαιότητας. Ο δε περιηγητής Παυσανίας σημειώνει ότι αυτά τα περίαπτα που πωλούνταν στη περιοχή χρησιμοποιούνταν από πολύ παλαιότερα σχετιζόμενα πάντα με την πολιούχο θεά. Ακόμα δε και ο κωμικός ποιητής Μένανδρος κάνει χρήση των λέξεων αυτών αποκαλώντας τα μάλιστα "Εφέσια αλεξιφάρμακα".
Κατά την επικρατούσα άποψη η χρήση αυτών των γραμμάτων φέρεται να εισήχθηκε από την Φρυγία όπου και στη συνέχεια μεταδόθηκαν σε όλες σχεδόν τις ελληνικές πόλεις, ακόμα στη Κρήτη και τη Σικελία.
Πηγές
Κατηγορία:Αρχαιολογία Κατηγορία:Αρχαίος βίος Κατηγορία:Έφεσος Κατηγορία:Μαγεία Κατηγορία:Εξορκισμός]
Αλιάκμονας
Ο Αλιάκμονας (καθ. Αλιάκμων) είναι ποταμός της Μακεδονίας στη βορειοδυτική Ελλάδα. Είναι ο ποταμός με το μεγαλύτερο μήκος εντός της Ελλάδας· οι άλλοι μεγάλοι ποταμοί (Έβρος, Νέστος, Στρυμόνας και Αξιός) έχουν μικρότερο μήκος εντός Ελληνικού εδάφους.
Ονομασία
μικρογραφία|Στο ύψος του φράγματος Σφηκιάς [[Νομός Ημαθίας|Ημαθίας]] Το όνομα Αλιάκμων είναι σύνθετο και προέρχεται από το άλς (άλας, θάλασσα) και από το άκμων (αμόνι). Σύμφωνα με την Ελληνική Μυθολογία ο Αλιάκμων ήταν ένας από τους ποτάμιους θεούς, παιδί του Ωκεανού και της Τηθύος, κατά την προσφιλή αλληγορική ιδεο-ανθρωπόμορφη αντίληψη των αρχαίων Ελλήνων επί των γεωλογικών ανακατατάξεων μετά τον κατακλυσμό του Δευκαλίωνα.
Μια άλλη εκδοχή είναι και αυτή. Το όνομα βγαίνει από τις δύο λέξεις Αλιά (αλιεία) άκμο(ω)ν(ας) (ακμαζει). Δηλαδή η αλιεία ακμαζει.
Οι Τούρκοι τον έλεγαν Ιντζέ-καρά (ψηλός και μαύρος) και οι Σλάβοι Μπίστριτσα (Бистрица, γοργοπόταμος).
Μορφολογία
αριστερά|μικρογραφία|300x300εσ|Πανοραμική άποψη του ποταμού Αλιάκμονα Ο Αλιάκμονας είναι το μακρύτερο ποτάμι της Ελλάδας και βρίσκεται εξ'ολοκλήρου σε Ελληνικό έδαφος με συνολικό μήκος 297 ή 322 χλμ.
Ο Αλιάκμονας, πριν γίνει το φράγμα της εκτροπής του κοντά στο χωριό Αγία Βαρβάρα στα μέσα της δεκαετίας του 1950, δεν είχε σταθερή (πεδινή) κοίτη. Συχνά πλημμύριζε και σχημάτιζε εκτεταμένα έλη. Νωπή παραμένει στη μνήμη των παλιότερων κατοίκων της περιοχής (Βέροιας, Αλεξάνδρειας) η καταστρεπτική του μανία κατά το Δεκέμβριο του 1935.
Ο ποταμός πηγάζει στο Γράμμο, κοντά στα σύνορα της χώρας με την Αλβανία, και εκβάλλει στο Αιγαίο Πέλαγος μεταξύ της Θεσσαλονίκης και της Κατερίνης. Περνάει από τις περιφερειακές ενότητες, Καστοριάς, Γρεβενών, Κοζάνης και Ημαθίας και καταλήγει στο Θερμαϊκό κόλπο.
Χείμαροι και παραπόταμοι του Αλιάκμονα είναι ο Γράμμος, ο Λαδοπόταμος, ο Μογλενίτσας (Τάφρος 66), η Πραμόριτσα, ο Γρεβενίτικος, ο Βενέτικος, ο Σαραντάπορος, ο Τριπόταμος και άλλοι. Σχεδόν σε όλο το μήκος του επί της Π.Ε. Κοζάνης σχηματίζει την τεχνητή λίμνη του Πολυφύτου η οποία δημιουργήθηκε μετά την κατασκευή του ομώνυμου φράγματος. Πάνω από τη λίμνη βρίσκεται η Υψηλή Γέφυρα Σερβίων της Λίμνης Πολυφύτου, τμήμα της εθνικής οδού Αθηνών-Κοζάνης (Εθνική οδός 3).
right|thumb|200px|Στον χάρτη απεικονίζονται οι περιοχές που διασχίζει ο Αλιάκμονας
Υδροβιότοπος
Ο Αλιάκμονας διαθέτει 33 είδη ψαριών ενώ ο Αξιός 36. Τα είδη αυτά είναι πέστροφα, τσιπούρα, σαρδέλα, κυπρίνος, λούτσος, μπάφα, χέλι, γριβάδι, γαύρος, γάτος, γόπα, ζαργάνα, φαγκρί, καπόνι, μελανούρι, πεσκανδρίτσα, σκάρος, σπάρος, αθερίνα, μουρμούρα, κουτσομούρα, λαυράκι του γλυκού νερού, τόνος, σολωμός, σμέρνα, δράκαινα, σκυλόψαρο, ροφός, γαλέος, αετός και καλκάνι. Από αυτά γύρω στα 30 είναι αυτόχθονα και τα υπόλοιπα εισάχθηκαν με ανθρώπινη παρέμβαση. Πολλά από αυτά θεωρούνται σπάνια και ένα, το μαυροτσιρώνι, δε ζει πουθενά αλλού στο κόσμο, είναι δηλαδή ενδημικό. Από αυτά τα είδη των ψαριών τα περισσότερα δεν έχουν εμπορική αξία, παρά μόνο βιολογική καθώς στηρίζουν την τροφική αλυσίδα. Άλλα ψάρια που απαντώνται στον Αλιάκμονα είναι το γριβάδι και η ιριδίζουσα πέστροφα, που δηλώνει πως τα νερά του ποταμού είναι ακόμη καθαρά. Στις εκβολές απαντώνται λίγα χέλια, τα οποία δεν μπορούν να μεταναστεύσουν επειδή εμποδίζονται από τα φράγματα.
Για τους ερασιτέχνες ψαράδες έχει εμπλουτιστεί ο ποταμός από ιριδίζουσα πέστροφα εισαγόμενη η οποία δεν αναπαράγεται εύκολα και έτσι δεν υπάρχει κίνδυνος διαταραχής του οικοσυστήματος του ποταμού.
Στο Δέλτα του Αλιάκμονα και του Αξιού συναντώνται κέφαλοι και λαβράκια. Στις αβαθείς θαλάσσιες εκτάσεις που δημιουργούνται βρίσκει χώρο αναπαραγωγής ο γόνος πολλών ψαριών του Αιγαίου ενώ στην περιοχή παράγεται περίπου το 90% της συνολικής παραγωγής μυδιών στην Ελλάδα. Η Αλυκή Κίτρους είναι μια έκταση 2.540 στρεμμάτων από την οποία παράγονται ετησίως 15 - 20.000 τόνοι αλάτι.
Πολλά είδη πουλιών έχουν παρατηρηθεί στην περιοχή του Αλιάκμονα. Τα πουλιά χρησιμοποιούν την περιοχή για να φιλοξενηθούν και να ξεχειμωνιάσουν, όπως οι πάπιες, είτε να ξεκουραστούν στο μακρύ μεταναστευτικό τους ταξίδι. Έχουν παρατηρηθεί 215 είδη πουλιών, από τα οποία το 1/3 περίπου φωλιάζει στην περιοχή. Πάνω από 10% των πουλιών κινδυνεύουν να εξαφανιστούν. Ανάμεσα τους, ο αργυροπελεκάνος και η λεπτομύτα, που θεωρούνται από τα πιο σπάνια πουλιά στον κόσμο. Σημαντικό είναι ότι 27 σπάνια και προστατευόμενα είδη πουλιών φωλιάζουν στην περιοχή, όπως ο πορφυροτσικνιάς είδος ερωδιού.
Το Δέλτα
Εκεί, όπου ο ποταμός ενώνεται με τη Θάλασσα, έχει σχηματιστεί με τα χρόνια ένα εκτεταμένο Δέλτα που φτάνει τα 40.000 στρέμματα, έκταση κατά πολύ μικρότερη σε σύγκριση με το Δέλτα του Αξιού (220.000 στρέμματα). Αιτία το μεγάλο φράγμα που κατασκευάστηκε και κατακρατεί ένα μεγάλο μέρος των φερτών υλών. Αποτέλεσμα αυτού είναι να μειωθούν σημαντικά οι προσχώσεις και κατά την περίοδο του καλοκαιριού, που τα νερά είναι λιγοστά, η θάλασσα εισχωρεί και κατακλύζει ένα μεγάλο μέρος της κοίτης του ποταμού.
Εξωτερικοί σύνδεσμοι
Κατηγορία:Γεωγραφικοί σχηματισμοί της Πιερίας
Χονδριχθύες
Οι χονδριχθύες είναι ψάρια με σπόνδυλους από χόνδρο (σε αντίθεση με τους οστεϊχθύες), σαγόνια και ζευγαρωτά πτερύγια, λέπια και δίχωρη καρδιά. Αποτελούνται από δύο υφομοταξίες, τους ελασμοβράχιους (καρχαρίες, σαλάχια) και τους ολοκέφαλους (χίμαιρες). Η λέξη προέρχεται ετυμολογικά από τις ελληνικές λέξεις χόνδρος και ιχθύς, και σημαίνει χόνδρινο ψάρι.
Μορφολογία
Ο σκελετός είναι χόνδρινος. Η νωτιαία χορδή, η οποία είναι παρούσα στους νέους, αντικαθίσταται σταδιακά από χόνδρο. Οι χονδριχθύες δεν έχουν, επίσης, πλευρά, έτσι ώστε εάν εγκαταλείψουν το νερό, το βάρος του σώματος στα μεγαλύτερα είδη, θα συντρίψει τα εσωτερικά όργανά τους πολύ πριν πάθουν ασφυξία.
Δεδομένου ότι δεν έχουν το μυελό των οστών, τα ερυθρά αιμοσφαίρια παράγονται στο σπλήνα και το επιγονάδιο όργανο (ειδικό ιστό γύρω από τις γονάδες, οι οποίες επίσης πιστεύεται ότι παίζουν ρόλο στο ανοσοποιητικό σύστημα). Επίσης παράγονται στο όργανο του Leydig, το οποίο βρίσκεται μόνο στους χονδριχθύες, αν και μερικά δεν το κατέχουν. Η υποκατηγορία Ολοκέφαλοι, η οποία είναι μια πολύ εξειδικευμένη ομάδα, δεν έχει ούτε το όργανο του Leydig ούτε το επιγονάδιο όργανο.
Dead-beat ελεγκτής
Στη θεωρία ελέγχου στο πεδίο της συχνότητας, το πρόβλημα ελέγχου dead beat συνίσταται στην εύρεση του σήματος εισόδου που πρέπει να εφαρμοστεί σε ένα σύστημα προκειμένου να φέρει την έξοδο στη σταθερή κατάσταση στον μικρότερο αριθμό χρονικών βημάτων, δηλαδή ακαριαία χρονικά.
Για μη γραμμικά συστήματα, ο έλεγχος dead beat είναι ένα ανοιχτό ερευνητικό πρόβλημα μέχρι σήμερα. (Βλ. αναφορά Nesic παρακάτω).
Οι ελεγκτές dead beat χρησιμοποιούνται συχνά στον έλεγχο διεργασιών (φυσικοχημικές βιομηχανικες διαδικασίες) λόγω των καλών δυναμικών τους ιδιοτήτων. Σαν ελεγκτές είναι κλασικοί ελεγκτές ανάδρασης όπου το κέρδος ή η ενίσχυση ορίζονται χρησιμοποιώντας έναν πίνακα με βάση τον βαθμό του συστήματος εγκατάστασης και την κανονικοποιημένη φυσική συχνότητα ωn.
Η απόκριση του ελεγκτή έχει τα ακόλουθα χαρακτηριστικά:
Συναρτήσεις Μεταφοράς
Εξετάστε τη συνάρτηση μεταφοράς ενός φυτού
με πολυώνυμα
Ο αντίστοιχος ελεγκτής dead-beat σημειώνεται ως
και η συνάρτηση μεταφοράς κλειστού βρόχου υπολογίζεται ως
Βιβλιογραφικές αναφορές
Κατηγορία:Θεωρία ελέγχου
Ικάριο πέλαγος
Κατά την Ελληνική Μυθολογία στο πέλαγος αυτό έπεσε ο μυθικός Ίκαρος, γιος του Δαιδάλου και της Ναυκράτης, που επιχειρούσε πτήση με τεχνητές πτέρυγες δραπετεύοντας έτσι από την Κρήτη. Εξ αυτού δε και το όνομα του πελάγους.
Πρώτος που οριοθέτησε το Ικάριο πέλαγος ήταν ο αρχαίος Έλληνας γεωγράφος Στράβων.
Το Ικάριο πέλαγος αποτελεί ιδιαίτερο τμήμα αναφοράς στα μετεωρολογικά δελτία που εκδίδει η Ε.Μ.Υ.
Πηγές
Κατηγορία:Αιγαίο Πέλαγος
Herbert Quandt Medien-Preis
Το Herbert Quandt Medien-Preis (Βραβείο μέσον μαζικής ενημέρωσης Herbert Quandt) είναι ένα βραβείο που δίδεται στη μνήμη του επιχειρηματία Herbert Quandt από το ίδρυμα Johanna-Quandt-Stiftung που ανήκει στην Johanna Quandt γνωστή μεγαλομέτοχο της BMW.